internet vaartha 174 Views
న్యూఢిల్లీ : టాటాపవర్‌, తోషిబా, కార్గిల్‌ కంపెనీలు సంయుక్తంగా కొత్త విద్యుత్‌ సబ్‌స్టేషన్లను రూపొందించాయి. అతిచిన్నసైజులో, స్థలాభావం సమస్య లేకుండా ప్యాడ్‌పై అమర్చే విధంగా ఉన్న ఈ సబ్‌స్టేషన్‌ ఖర్చుపరంగాకూడా ఎంతోఆదాచేస్తుందని టాటాపవర్‌ ప్రకటించింది. పర్యావరణ సమతుల్యత ను కాపాడుతూ 70శాతం స్థలసమస్యను పొదుపుచేస్తుందని టాటా ప్రకటించింది. తోషిబా అండ్‌ కార్గిల్‌ కంపనీలు సంయుక్తంగా వీటిని డిజైన్‌ చేశాయి. భారత్‌లో మొట్టమొదటిసారి పోర్టబుల్‌ సిఎన్‌ఇ ఆధారిత ప్యాడ్‌మౌంట్‌ సబ్‌ స్టేషన్‌ను రూపొందించగలిగినట్లు మూడు కంపెనీలు సంయుక్తంగా ప్రకటించాయి.టాటాపవర్‌ ఎండి అనిల్‌సర్దానామాట్లాడుతూ టెక్నా లజీ సామర్ధ్యంపైఎంతో గర్వంగా ఉందని, విద్యుత్‌ రంగంలోని పంపిణీ ట్రాన్స్‌మిషన్‌ విభాగాల నిపుణుల సరికొత్తపరిశోధనలు అభివృద్ధి ఈకొత్త అతిచిన్న సబ్‌ స్టేషన్‌ తయారీకి నాంది పలికా యన్నారు. తోషిబా విద్యుత్‌ విభాగం సిఎండి డా.కత్సుతోషి తోడా మాట్లాడుతూ సాంకేతిక పరిజ్ఞ్ఞానంతో అత్యాధునిక పోకడ లతో తోషిబా ఎల్లవేళలా ముందుంటుందన్నారు టాటాపవర్‌తో కలిసి పని చేయడంతో మరింత అధు నాతన సాంకేతిక ఉత్పత్తులు అందించగలుగుతామన్నారు. కార్గిల్‌ ఇండియా ఛైర్మన్‌ సిరాజ్‌ చౌదరి మాట్లాడుతూ పాడ్‌మౌంట్‌ సబ్‌స్టేషన్లు ఎక్కువగా అమెరికాలో వినియోగంలో ఉన్నాయని తెలిపారు టాటాపవర్‌ తాజాగా ఈకొత్త పోకడలను అమలుచేస్తోందని, సబ్‌స్టేషన్లలో స్థలసమస్యను అధిగమిం చేందుకు టాటా ఈకాంపాక్ట్‌ సబ్‌స్టేషన్‌ వినియోగిస్తుందన్నారు. టాటాపవర్‌, తోషిబా, కార్గిల్‌ ఎఫ్‌ఆర్‌3 సహజ ఈస్టర్‌ ఫ్లూయిడ్‌ టెక్నాలజీ ఈ కొత్తతరం సబ్‌స్టేషన్ల తయారీకి ఎంతో మేలుచేస్తుందన్నారు.